ȘTIU, 24 ianuarie 2022, cu Bogdan Hofbauer și Angela Carp.
Situația încordată dintre Rusia și Ucraina îi sperie pe români. Doi români din trei cred că Rusia e o amenințare și pentru România. Putin le dă fiori și oamenilor lui – majoritatea rușilor nu vor un război cu Ucraina. Marea digitalizare vine la pachet cu marea DE-GE-TA-LI-ZA-RE. Psihologii ne trag de mânecă: Nu doar că vă irosiți timpul, dar dacă dai scroll pe rețelele sociale îți afectează sănătatea mintală. Sa fim optimiști! Nu e un sfat aruncat la plesneală, ci o recomandare medicală – s-a dovedit științific că optimiștii trăiesc mai mult. Protestatarii de la STB nu se lasă – anunță că nu vor să iasă pe traseu nici mâine. Conducerea companiei caută deja noi angajați. "Teodosie, deschide catedrala!". Arhiepiscopul Tomisului a luat îndemnul care a devenit viral în serios și a deschis-o, deși trebuia să stea în carantină. S-a ales cu trei amenzi. Românul își schimbă jobul, dar năravul ba! Asta dacă lucrează la stat. Din 450.000 de demisionari în 2021, doar patru la suta au plecat dintr-un job la o companie de stat. Angajații la privat sunt mult mai flexibili la schimbarea jobului, fie că le place, fie că nu.
Juriul emisiunii a fost alcătuit din: Marcela Feraru, Balazs Barabas si Prof. Univ. Adrian Cioroianu.